Englishman in New York

«Englishman in New York» (անգլ. թարգմանաբար՝ «Անգլիացի Նյու Յորքում»), անգլիացի արտիստ Սթինգի երգը նրա 1987 թվականի հոկտեմբերին թողարկված երկրորդ՝ «...Nothing Like the Sun» ստուդիական ալբոմից։ Բրենֆորդ Մարսալիսը երգում սոպրանո սաքսոֆոն է նվագել, Մանու Կատչեն՝ հարվածային գործիքներ, իսկ պերկուսիա՝ Մինո Սինելը։
Սինգլը թողարկվել է 1988 թվականի փետրվարին՝ որպես ալբոմի երրորդ սինգլ, սակայն UK Singles Chart-ում կարողացել է զբաղեցնել միայն 51-րդ հորիզոնականին։ ԱՄՆ-ում «Englishman in New York» երգը 1988 թվականի ապրիլին զբաղեցրել է Billboard Hot 100 չարթի 84-րդ և Billboard Mainstream Rock-ի 32-րդ հորիզոնականները։ Սակայն, սինգլն ավելի հաջող է եղել մայրցամաքային Եվրոպայում՝ հիթ դառնալով մի շարք երկրներում և ընդգրկվելով Ֆրանսիայի, Նիդերլանդների, Իսպանիայի, Բելգիայի և որոշ այլ երկրների չարթերի լավագույն 40 երգերում (երբեմն՝ լավագույն 20-ում)։ «Englishman in New York»-ը նաև ընդգրկվել է Իռլանդիայի չարթի թոփ-20-ում՝ այնտեղ հիթ դառնալով։ Հարավային Աֆրիկայում այն 9-րդ հորիզոնականն է զբաղեցրել։
1990 թվականին Սթինգի երրորդ՝ «The Soul Cages» ստուդիական ալբոմի թողարկումից քիչ առաջ, նրա ձայնագրման լեյբլը լիցենզավորել է հոլանդացի դիջեյ և պրոդյուսեր Բեն Լիբրանդին «Englishman in New York» երգի ռեմիքս տարբերակի արտադրության համար։ Հետագայում այն թողարկվել է որպես սինգլ։ Ռեմիքսում մեծ մասամբ մի քիչ ձևափոխվել է երգի սկիզբը և գործիքավորման մի մասը, սակայն երգի էությունը մնացել է նույնը։ Նոր տարբերակը առևտրային առումով ավելի հաջող էր և 1990-ականների կեսերին զբաղեցրել է բրիտանական չարթերի 15-րդ հորիզոնականին։
2010 թվականին Սթինգը վերաձայնագրել է երգը երգչային տարբերակով իր «Symphonicities» ալբոմի համար։


== Բովանդակություն ==
«Անգլիացին» (անգլ.՝ Englishman), որի մասին երգում է Սթինգը, հայտնի էքսցենտրիկ գեյ պատկերակ Քվենտին Քրիսփն է։ Սթինգը գրել է այս երգը Քրիսփի` Լոնդոնից Մանհեթենի Բաուերի փողոցում գտնվող բնակարան տեղափոխվելուց անմիջապես հետո։ Քրիսփը կատակով գրել է երաժշտին, «...ես սպասում եմ քաղաքացիության մասին թղթեր ստանալուն, որպեսզի հանցագործություն կատարեմ և արտաքսված չլինեմ»։


== Երաժշտական տեսահոլովակ ==
Տեսահոլովակը նկարահանվել է ռեժիսոր Դեյվիդ Ֆինչերի կողմից սև և սպիտակ գույներով, և այնտեղ ցուցադրվել են Սթինգի և նրա խմբի մասնակցությամբ տեսարանները Նյու Յորքում, ինչպես նաև Քվենտին Քրիսփը։ Տեսահոլովակի վերջում, երբ երգն ավարտվում է, տարեց տղամարդու ձայնն ասում է․ «If I have an ambition other than a desire to be a chronic invalid, it would be to meet everybody in the world before I die... and I'm not doing badly» (անգլ. թարգմանաբար՝ «Եթե ես ինչ-որ հավակնություններ ունեմ, քրոնիկական հաշմանդամ դառնալու ցանկությունից բացի, ապա դա աշխարհում բոլորի հետ հանդիպելու ցանկությունն է, նախքան մահանամ... Եվ ինձ մոտ դա վատ չի ստացվում»)։ 2011 թվականին պաշտոնական տեսահոլովակը փոխարինվել է առանց տղամարդու ձայնի տարբերակով։


== Երգացանկ ==
12" սինգլ (AMY 431)«Englishman in New York» – 4:25
«Ghost in the Strand» – 2:33
«Bring on the Night»/«When the World Is Running Down» (կենդանի) – 11:427" սինգլ (AM 1200)«Englishman in New York» – 4:25
«If You There» – 4:08CD Maxi սինգլ (75021 2370 2)«Englishman in New York» – 4:03
«Someone to Watch Over Me» – 4:35
«Up from the Skies» – 10:07


== Չարթեր ==


== Հավաստագրումներ ==


== Քավեր տարբերակներ ==
1993 թվականին երգը մասամբ վերստեղծվել է Shinehead-ի կողմից, որը վերանվանվել է այն «Jamaican in New York» (1993)։ 1993 թվականի ապրիլին նա զբաղեցրել է UK Singles Chart-ի 30-րդ հորիզոնականը։
1998 թվականին վենեսուելական King Chango խումբը ձայնագրել է երգի քավեր տարբերակը «Venezuelan in New York» անվանմամբ։ Երգի գործիքավորման մասեն արտադրվել են, օգտագործելով տարբեր լատինական ռիթմեր։
1999 թվականին ջազ շեփորահար Արտուրո Սանդովալը ձայնագրել է երգի գործիքային տարբերակը իր «Americana» ալբոմի համար։
2015 թվականին Քրիս Քաբը ձայնագրել է երգի քավերը Tefa & Moox-ի և Ուիլլի Ուիլյամի մասնակցությամբ։ Այս տարբերակը հայտնվել է SNEP-ում՝ French Singles Chart զբաղեցնելով 16-րդ հորիզոնականը։ Երգը նաև ընդգրկվել է Belgian Wallonia Singles Chart-ի Ultratip չարթերում։
2015 թվականին ճապոնացի երգչուհի Մաջիկոն թողարկել է երգի քավեր տարբերակը՝ որպես բոնուս թրեք իր «Mirror» սինգլի վրա։


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում